Liðin vika var erlisöm hjá lögreglunni á Akranesi sem alls bókaði 121 mál í dagbók sína . Ölvun var talsverð í bænum um Verslunarmannahelgina og þurftu lögreglumenn alloft að hafa afskipti af mönnum vegna óláta . Einnig þurfti í nokkkrum tilfellum að aðstoða menn , sem voru búnir að missa áttir , við að komast heim . Skemmtanagleði í heimahúsum fór í einhverjum tilfellum úr böndunum þannig að nágrannar urðu fyrir ónæði um miðja nótt og varð lögregla að biðja veislustjórana að lækka í hljómflutningstækjum og gestum . 36 ökumenn voru kærðir fyrir að aka hraðar en lög leyfa . 15 af þeim voru mældir á hraða sem var meira en 20 km/klst yfir leyfðum hámarkshraða . Einn var handtekinn grunaður um ölvun við akstur auk þess sem prófanir lögreglu bentu einnig til þess að hann hafi neytt kókaíns . Málið er í rannsókn .